
ДО 

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ 
ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Упълномощаване кмета на Община Бургас за издаване на запис на заповед в полза на Министерството на регионалното развитие като обезпечение, гарантиращо пълният размер на авансово плащане по проект „Осигуряване на балансирана градска среда в ЦГЧ, ж.к. Възраждане и ж.р. Меден рудник- етап І”, Оперативна програма „Региони в растеж” 2014 – 2020, процедура за предоставяне на безвъзмездна финансова BG16RFOP001-1.004 «Изпълнение на интегрирани планове за градско възстановяване и развитие 2014-2020-Бургас».

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
Моля на основание чл. 33, ал. 5 от Правилника за организацията и дейността на Общински съвет и взаимодействието му с общинската администрация на Община Бургас, на насроченото за 29.11.2016 г. заседание на Общински съвет да бъде разгледана настоящата докладна записка. Мотивите за това са свързани с възможността за подготовка на искане на авансово плащане за изпълнение на проект  „Осигуряване на балансирана градска среда в ЦГЧ, ж.к. Възраждане и ж.р. Меден рудник- етап І ”,  предвид финансовия ресурс на Инвестиционен приоритет „Градска среда“, група дейности „Градска среда“ от одобрената Инвестиционна програма на Община Бургас и напредналия етап при провеждане на процедури за избор на изпълнители на проектните дейности, като предпоставка за навременно стартиране и изпълнение на дейностите по проекта. 

Община Бургас е подготвила и представила за одобрение пред Междинното звено и Управляващия орган на Оперативна програма „Региони в растеж” 2014 – 2020г. проектно предложение „Осигуряване на балансирана градска среда в ЦГЧ, ж.к. Възраждане и ж.р. Меден рудник- етап І” по процедура за предоставяне на безвъзмездна финансова BG16RFOP001-1.004 «Изпълнение на интегрирани планове за градско възстановяване и развитие 2014-2020-Бургас». Проектното предложение е част от одобрената Инвестиционна програма на Община Бургас, като размерът на исканата безвъзмездна финансова помощ е 25 946 094,17лв. (двадесет и пет милиона деветстотин четиридесет и шест хиляди деветдесет и четири лв. и седемнадесет стотинки). Проектното предложение е във финален етап на оценка. Съгласно условията на проекта на договор за безвъзмездна финансова помощ, Община Бургас е задължена да осигури издаването в полза на Министерството на регионалното развитие и благоустройство – запис на заповед, която да гарантира авансовото плащане в размер на 9 081 132,96  лв. /девет милиона осемдесет и една хиляди сто тридесет и два лв. и деветдесет и шест ст./, представляващи 35 % от стойността на предоставената от Управляващия орган безвъзмездна финансова помощ по ОПРР към Бенефициента  по проект „Осигуряване на балансирана градска среда в ЦГЧ, ж.к. Възраждане и ж.р. Меден рудник- етап І ”. 
Към упоменатия запис на заповед е необходимо да бъде приложено и Решение на Общинския съвет за упълномощаване на кмета на Общината за издаването му.


С оглед на това и във връзка с условията на проекта на договора и нуждите от обезпечаване на проект „Осигуряване на балансирана градска среда в ЦГЧ, ж.к. Възраждане и ж.р. Меден рудник- етап І“ и заложените в договорите за изпълнение на дейностите авансови плащания с необходимите финансови средства предлагаме Общинският съвет да упълномощи кмета на Община Бургас, при одобряване на проектното предложение, да издаде запис на заповед без протест и без разноски, в полза на Министерството на регионалното развитие, платим на предявяване, който обезпечава пълният размер на авансовото плащане по проект „Осигуряване на балансирана градска среда в ЦГЧ, ж.к. Възраждане и ж.р. Меден рудник- етап І ”,  Оперативна програма „Региони в растеж” 2014 – 2020, по процедура за предоставяне на безвъзмездна финансова помощ BG16RFOP001-1.001-039 „Изпълнение на интегрирани планове за градско възстановяване и развитие” в размер на 9 081 132,96  лв. или 35 % стойността на предоставената безвъзмездна финансова помощ. 
Предвид гореизложеното, предлагам Общински съвет – Бургас да вземе следното 

РЕШЕНИЕ:
1. Общински съвет – Бургас упълномощава кмета на Община Бургас, след одобрение на проектно предложение „Осигуряване на балансирана градска среда в ЦГЧ, ж.к. Възраждане и ж.р. Меден рудник- етап І ”, представено за финансиране по Оперативна програма „Региони в растеж” 2014 – 2020, процедура за предоставяне на безвъзмездна финансова помощ BG16RFOP001-1.001-039 „Изпълнение на интегрирани планове за градско възстановяване и развитие”, да издаде запис на заповед без протест и без разноски, в полза на Министерството на регионалното развитие и благоустройството, платим на предявяване, който обезпечава пълния размер на авансовото плащане по проекта, в размер на 9 081 132,96 лв. или 35 % стойността на предоставената безвъзмездна финансова помощ.
С уважение, 

ДИМИТЪР НИКОЛОВ
КМЕТ НА ОБЩИНА БУРГАС
Съгласувал: 
Златина Георгиева
Директор „Правно-нормативно обслужване“
Руска Бояджиева

Заместник – кмет ЕПОС

Изготвил:

Антония Дякова – нач. отдел „ИП“
